open-index/open-wikipedia-markdown huggingface dataset:
Brimstone

thumb|280px|''Brimstone II'' raķete
***Brimstone*** ir Karaliskajiem gaisa spēkiem ražota liela darbības rādiusa gaiss-zeme tipa prettanku raķete, kuras pirmie izmēģinājumi notika 2000.—2001. gadā.
2016. gadā Karaliskajiem gaisa spēkiem piegādāja raķetes uzlaboto versiju *Brimstone 2* ar kombinētu lāzera un radara vadību. 2020. gadā sākās jaunas versijas *Brimstone 3* izveide.
Raķešu palaišanai var izmantot * Eurofighter "Typhoon"* un citus iznīcinātājus.

## Atsauces
Kopetdags

**Kopetdags** (, ) ir kalnu grēda uz Turkmenistānas un Irānas robežas, Turkmenistānas-Horasānas kalnu sistēmas ziemeļu daļa. Stiepjas ziemelrietumu—dienvidaustrumu virzienā  garumā no Uzboja netālu no Kaspijas jūras austrumu krasta līdz Tedženas upei pie Afganistānas robežas. Grēda ievērojami saposmota, sastāv no vairākām paralēlām grēdām. Ziemeļu nogāzes stāvas ar dziļām aizām, bet dienvidu — lēzenākas, gar pakāji plūst Atrekas upe. Veidojusies alpīnajā oroģenēzē, sastāv galvenokārt no kaļķakmeņiem, merģeļiem, smilšakmeņiem un māla. Minerālūdeņu avoti un karstie avoti. Augstākā virsotne ir Gūčāns ( vjl) Hazārmasdžeda grēdā Irānā.

Raksturīga augsta seismiskā aktivitāte — 1948. gadā 7,3 magnitūdu zemestrīcē faktiski tika nopostīta Ašgabatas pilsēta, un gāja bojā ap  tās iedzīvotāju.

Ainavā augstumā līdz 1150 m dominē tuksnesis un pustuksnesis, augstāk — stepe. Upju ielejās un aizās meži (riekstkoki, paegļi, ābeles, kļavas). Daudzveidīga dzīvnieku valsts — mīt gepardi, leopardi, šakāļi, hiēnas, dzeloņcūkas. Turkmenistānas teritorijā 1976. gadā izveidots Kopetdaga rezervāts, bet Irānas daļā 1982. gadā — Tandūres nacionālais parks.

## Atsauces
 

## Ārējās saites
Jay and Silent Bob Reboot

***Jay and Silent Bob Reboot*** ir 2019. gada ASV kinokomēdija, kuras režisors, scenārija autors, montāžists un viens no aktieriem ir Kevins Smits. Pēc Smita paustā, šis ir 2001. gada filmas "Džejs un Klusais Bobs" rīmeiks un rībūts.

Džeja lomu atveido Džeisons Mjūzs. Kameo lomās parādās arī Braiens O'Hallorans, Džeisons Lī, Džastins Longs, Šenona Elizabete, Rosario Dosone, Vels Kilmers, Melisa Benoista, Kreigs Robinsons, Tomijs Čongs, Kriss Hemsvorts, Mets Deimons un Bens Afleks. Šī ir astotā filma *View Askewniverse* visumā.

Filmā Džejam un Klusajam Bobam atkal jādodas uz Holivudu, lai apturētu filmas *Bluntman V Chronic* veidošanu. Pa ceļam Džejs risina konfliktu ar savu meitu. Filmas pirmizrāde ASV notika 2019. gada 15. oktobrī. Tā saņēma dalītas kritiķu atsauksmes.

## Atsauces

## Ārējās saites
The Last of Us

***The Last of Us*** ir *action-adventure* žanra datorspēle, kuru izstrādāja *[[Naughty Dog]]* un izdeva *[[Sony Computer Entertainment]]*. To izdeva 2013. gadā *[[PlayStation 3]]* konsolēm, 2014. gadā tika izdota spēles versija *[[PlayStation 4]]* konsolēm, bet 2022. gadā spēli izdeva *[[PlayStation 5]]* konsolēm.

Spēles darbība norisinās postapokaliptiskā nākotnē bijušo Amerikas Savienoto Valstu teritorijā 20 gadus pēc globālā mēroga pandēmijas, kuru izraisīja mutējusi miltenes sēne, pārvēršot inficētus zombijiem līdzīgos radījumos. Spēlētāja tēls Džoels dodas ceļojumā kopā ar meiteni Eliju, kurai ir imunitāte pret infekciju. Galvenos tēlus ar *motion capture* tehnoloģiju palīdzību atveidoja aktieri Trojs Beikers un Ešlija Džonsone, scenāriju sarakstīja Nīls Drakmans, viņš arī bija spēles kreatīvais direktors. Mūziku komponēja Gustavo Santaolala.

*The Last of Us* ieguva augstus kritiķu vērtējumus, īpaši izceļot stāstījumu, galveno tēlu mijiedarbības attīstību, vizuālu dizainu un skaņu. 2020. gadā tika izdots spēles turpinājums – *[[The Last of Us Part II]]*, bet 2023. gadā iznāca HBO seriāls "Pēdējais no mums", kas balstīts uz šo spēli.

## Atsauces

## Ārējās saites
Mari vilajets

**Mari vilajets** () ir Turkmenistānas pirmās pakāpes administratīvā iedalījuma vienība. Izvietojies valsts dienvidaustrumos. Robežojas ar Afganistānu dienvidos, kā arī Lebapa vilajetu ziemeļaustrumos un Ahala vilajetu austrumos. Izveidots 1992. gadā.

Lielāko daļu vilajeta teritorijas aizņem Karakuma tuksnesis; tikai centrālajā daļā, kur atrodas Murgabas un Tedženas deltas, ir lauksaimniecības zemes, kuras papildus apūdeņo Karakuma kanāls. Lielākās pilsētas ir Mari (126 141, vilajeta administratīvais centrs), Bairamali (91 713) un Joletena (38 936).

## Atsauces

## Ārējās saites
Mari

**Mari** () ir pilsēta Turkmenistānas austrumdaļā, Mari vilajeta administratīvais centrs. Izvietojusies Karakuma tuksnesī Murgabas deltā  no valsts galvaspilsētas Ašgabatas.

## Vēsture
Pilsēta dibināta 1884. gadā kā Krievijas impērijas militārais un administratīvais centrs nesen iekarotajās turkmēņu zemēs. Pilsēta atrodas 30 km uz rietumiem no senās Mervas, no kuras sākotnēji mantoja arī nosaukumu. Kopš 1890. gada **Merva** () bija apriņķa centrs. 1937. gadā pārdēvēta tagadējā nosaukumā. Kopš 1939. gada apgabala, vēlāk — vilajeta, centrs.

## Atsauces

## Ārējās saites
Lebapa vilajets

**Lebapa vilajets** () ir Turkmenistānas pirmās pakāpes administratīvā iedalījuma vienība. Izvietojies valsts austrumos. Robežojas ar Afganistānu dienvidaustrumos un Uzbekistānu austrumos, kā arī Mari vilajetu dienvidrietumos un Ahala un Dašoguzas vilajetiem ziemeļrietumos. Izveidots 1992. gadā. Vilajeta nosaukums atvasināts no vēsturiskā Amudarjas vidusteces piekrastes reģiona nosaukuma persiešu valodā  — *Lab-e āb*.

Vilajeta austrumdaļā ir Amudarjas vidusteces ieleja, bet teritorijas lielākajā daļā plešas Karakuma tuksnesis. Lielākās pilsētas ir Tirkmenabata (279 765, vilajeta administratīvais centrs), Magdanli (68 133) un Kerki (39 602).

## Atsauces

## Ārējās saites
Tirkmenabata

**Tirkmenabata** ( — ‘turkmēņu pilsēta’) ir pilsēta Turkmenistānas austrumdaļā, Lebapa vilajeta administratīvais centrs. Izvietojusies Amudarjas kreisajā krastā  no valsts galvaspilsētas Ašgabatas. Otra lielākā valsts pilsēta un nozīmīgs transporta un lauksaimniecības centrs.

## Vēsture
Pilsēta zināma kopš m.ē. 1.—4. gadsimta kā **Āmula**. Pēc vienas no versijām Amudarjas nosaukums *Amu Darya* nozīmē ‘Āmulas upe’. Nozīmīgs Zīda ceļa atzaru krustojums. 1221. gadā pilsēta mongoļu iebrukumā nopostīta un panīkusi. Kopš 16. gadsimta pilsēta zināma kā **Čardžuja** (no , *Čahârjuy* — ‘četri kanāli’). 19. gadsimtā pilsēta piederējusi Buhāras emirātam un bijusi vietvalža (beka) rezidence. 1888. gadā dažas verstis no Čardžujas pie Amudarju šķērsojošā Mervas—Samarkandas dzelzceļa tilta uzcēla jaunu pilsētu, ko dēvēja par Jauno Čardžuju un no kuras izauga tagadējā pilsēta. 1924. gadā pilsēta pārdēvēta par **Ļeņinsku-Turkmensku** (*Ленинск-Туркменский*), bet 1927. gadā — par **Novijčardžuju** (*Новый Чарджуй*). 1940. gadā pilsētu oficiāli pārdēvēja par **Čardžou** (*Çärjew, Чәрҗев*) pēc izrunas turkmēņu valodā. Kopš 1999. gada tagadējais nosaukums.

## Atsauces

## Ārējās saites
Sedāna

**Sedāna** (, ) ir pilsēta un komūna Francijas ziemeļos, Grandestas reģionā, Ardēnu departamentā. 2022. gadā Sedānā dzīvoja 16,7 tūkstotis iedzīvotāju. Pilsēta atrodas 200 km uz ziemeļiem no Parīzes, 10 km no Francijas un Beļģijas robežas.
## Vēsture
Francijas-Prūsijas kara laikā, 1870. gada 2. septembrī, Francijas imperators Napoleons III kopā ar 100 000 karavīriem tika saņemts gūstā pēc Pirmās Sedānas kaujas. Pateicoties šai uzvarai, kas padarīja iespējamu Vācijas apvienošanos, 1871. gadā 2. septembris tika pasludināts par Sedānas dienu (Sedantag) un par Vācijas nacionālo svētku dienu. Tā palika svētku diena līdz 1919. gadam.
## Ievērojamas personības
Sedānā dzimuši vai dzīvojuši:
* Žaks Makdonalds (franču: Étienne Jacques Joseph Alexandre Macdonald; 1765—1840), Francijas maršals Napoleona laikā.
* Tirenns (franču: Henri de la Tour d’Auvergne, vicomte de Turenne, 1611—1675), Francijas maršals

## Atsauces

## Ārējās saites
Sedan

***Sedan*** var būt:

* sedans — automašīnu virsbūves veids;
* Sedāna — komūna Francijas ziemeļos, Grandestas reģionā.
Kirils Ēcis

**Kirils Vilhelms Ēcis** ir latviešu dzejnieks, aktieris un mūziķis. Publicējis dzejoļus žurnālā "Domuzīme" un interneta žurnālos "Satori" un "Punctum". Viens no literatūras žurnāla "Žoklis" veidotājiem. Mūzikas grupas "Alejas" dalībnieks, dziesmu vārdu autors, izpildītājs. Darbojies kā aktieris izrādēs "Pastaiga Evrosas ūdenī" (2016), "Iztiku bez tevis pirms mūsu tikšanās, iztikšu bez tevis arī turpmāk" (2021), *Homo Novus* teātra festivālā un "Tuvie tālie" Valmieras teātra vasaras festivālā (2022). 2025. gadā apgādā Neputns izdots K. Ēča debijas krājums "te nu ir tā vasariņa". Krājums 2025. gadā nominēts Dzejas dienu balvai un žurnāla "Domuzīme" dzejas balvai.

## Dzeja
* "Kā pārvarēt niezi galvaskausā?" Jauno dzejnieku antoloģija. Rīga: Valters Dakša, 2018.
* "Mīlestības grāmata": literārs krājums. Rīga: *Ascendum*, 2020.
* "Netikumīgie": dzejoļi režisores Kristas Burānes dokumentālajai dzejas izrādei / Marija Luīze Meļķe, Kirils Ēcis, Raimonds Ķirķis, Agnese Krivade, Kārlis Vērdiņš. Rīga: Liels un mazs, 2021.
* "Te nu ir tā vasariņa". Rīga: Neputns, 2025.

## Apbalvojumi
* Spēlmaņu nakts balva par gada sasniegumu oriģināldramaturģijā izrādei "Netikumīgie" (kopā ar autoru kolektīvu), 2020.

## Atsauces
Bananala

**Bananala** () ir liela upju sala Aragvajas upē Brazīlijā, lielākā zināmā upju sala pasaulē. Administratīvi ietilpst Tokantinsas štatā. Salu veido Aragvaja un tās austrumu atteka Žavaesa. Salas reljefs zems, purvains, to saposmo vairākas attekas un upes. Lielākā daļa klāta ar mežu.

Kopš 1959. gada salas ziemeļu daļā izveidots Aragvajas nacionālais parks  platībā, bet pārējā salas teritorija 1973. gadā deklarēta par indiāņu kulturālo teritoriju  platībā. Salu apdzīvo četras iezemiešu ciltis — žavaesa, karaža, ava-kanoeiru un tuša, kas mīt 16 ciemos.

Nacionālais parks ir populārs ekotūrisma galamērķis, bet dienviddaļa ir iezemiešu teritorija. Uz salu neved tilti, bet zema ūdens līmeņa laikā sausajā periodā tā ir sasniedzama ar autotransportu.

## Atsauces

## Ārējās saites
Kešma

**Kešma** () ir Irānai piederoša sala Hormūza jūrasšaurumā. Administratīvi ietilpst Hormozgānas ostānā, kopā ar apkārtējām saliņām veido atsevišķu Kešmas šāhrestānu.

## Ģeogrāfija
Sala izvietojusies šauruma ziemeļdaļā, no kontinenta krasta to šķir 2,5 km platais Hūrāna šaurums. Sala ir 135 km gara, izstiepta ziemeļaustrumu—dienvidrietumu virzienā. Krasti krauji,  ziemeļu piekrastē mangrovju audzes, kas iekļautas Rāmsaras konvencijas mitraiņu sarakstā. Sala veidota galvenokārt no kaļķakmeņiem un smilšakmeņiem, tās augstākais punkts ir Namakdans (397 m vjl). Namakdana masīvā atrodas 6,58 km gara sāls ala, kas ir garākā zināmā sāls ala pasaulē. Kešmas sala kopš 2017. gada ietilpst UNESCO Globālā ģeoparka tīklā.

## Vēsture
Sala apdzīvota kopš paleolīta laikmeta. Dažādos laikos piederējusi vairākām vietējām lielvarām, kā arī to iekarojuši angļi un portugāļi. Vēsturiski lielākā daļa salas iedzīvotāju bijuši arābi; joprojām salā nozīmīga to iedzīvotāju daļa. Galvenā nodarbe ir zveja. Oāzēs audzē dateles un melones. Dienvidu piekrastē iegūst sāli. Attīstīts ekotūrisms.

## Atsauces

## Ārējās saites
Talsu novada muzejs

**Talsu novada muzejs** ir reģionāls vēstures un arheoloģijas muzejs, kas atrodas Talsos.

Talsu novada muzejs ir Talsu novada pašvaldības iestāde. Muzeja pamatkrājums ir Nacionālā muzeju krājuma sastāvdaļa un atrodas valsts aizsardzībā. Muzejs atrodas Frīdriha Otto fon Firksa būvētajā pilsētas mājā, sauktā par „Villa Hochheim”. Ēku pabeidza 1892. gadā.

Ēkas pirmā stāva telpās 1923. gadā iekārtoja Talsu vēstures muzeju ar 9 nodaļām; muzeja pamatlicējs bija skolotājs un novadpētnieks Teodors Dzintarkalns (1874—1937). Otrā pasaules kara laikā muzeja arhīvs un lielākā daļa priekšmetu gāja bojā. Muzejam vairākkārt mainīti nosaukumi — Talsu vēstures muzejs, Talsu novada pētīšanas muzejs (kad 1948. gadā atklāja pirmo vēstures un mākslas ekspozīciju), Talsu novadpētniecības muzejs, Tukuma novadpētniecības un mākslas muzeja filiāle (1963—1966), Talsu novadpētniecības un mākslas muzejs (1966—1996). 1996. gadā muzejs ieguva pašreizējo nosaukumu — Talsu novada muzejs.

## Atsauces
Sāres

**Sāres** () ir graudzāļu dzimtas ģints, kurā ir aptuveni 450 sugas, kas savvaļā sastopamas visos pasaules tropu reģionos, un dažas sugas ir izplatītas ziemeļu mērenajā joslā. Tās bieži ir lieli, viengadīgi vai daudzgadīgi lakstaugi, kas sasniedz 1–3 m garumu.

Ziedkopa ir labi attīstīta skara, kas var sasniegt pat 60 cm garumu, ar daudzām sēklām, kas ir 1–6 mm garas un 1–2 mm platas. Augļi attīstās no divziedu vārpstas. Tikai katras vārpiņas augšējais zieds ir auglīgs; apakšējais zieds ir sterils vai satur tikai putekšņlapas.

Ģintī ietilpst daži nozīmīgi pārtikas augi, piemēram, parastā prosa (*Panicum miliaceum*) un *Panicum virgatum.*

## Sugas
Latvijā ir sastopamas šādas sugas:

* matveida sāre (*Panicum capillare*) L.
* parastā prosa (*Panicum miliaceum*) L.
* zarotā sāre (*Panicum dichotomiflorum*) Michx.

Citas ģintī klasificētās sugas (nepilns saraksts):

* *Panicum abscissum* Swallen
* *Panicum amarum* Elliott
* *Panicum anceps* Michx.
* *Panicum antidotale* Retz.
* *Panicum coloratum* L.
* *Panicum decompositum* R.Br.
* *Panicum effusum* R.Br.
* *Panicum fauriei* Hitchc.
* *Panicum flexile* (Gattinger) Scribn.
* *Panicum hallii* Vasey
* *Panicum havardii*
* *Panicum hemitomon* Schult.
* *Panicum hillmanii* Chase
* *Panicum hirticaule* J.Presl
* *Panicum lycopodioides* Bory ex Nees
* *Panicum maximum* Jacq.
* *Panicum niihauense* H.St.John
* *Panicum obtusum* Kunth
* *Panicum pygmaeum* R.Br.
* *Panicum repens* L.
* *Panicum rigidum* Balf.f.
* *Panicum simile* Domin
* *Panicum socotranum* Cope
* *Panicum sumatrense* Roth
* *Panicum turgidum* Forssk.
* *Panicum urvilleanum* Kunth
* *Panicum virgatum* L.

## Galerija

Attēls:Panicgrass Panicum amarum American Goldfinch.jpg|*Panicum amarum* ar putniem Spinus tristis
Attēls:Panicum effusum (8867173152).jpg|*Panicum effusum*
Attēls:Starr 040518-0226 Panicum fauriei var. latius.jpg|*Panicum fauriei* 
Attēls:Panicum lycopiodoides detail 2.JPG|*Panicum lycopodioides*
Attēls:Panicum niihauense (5250067060).jpg|*Panicum niihauense*


## Atsauces

## Ārējās saites
Halmahera

**Halmahera** () ir sala Indonēzijā, Moluku arhipelāga lielākā sala. Administratīvi ietilpst Ziemeļmoluku provincē. 

## Ģeogrāfija
Halmahera izvietojusies Indonēzijas ziemeļaustrumos. Austrumos tās krastus apskalo Halmaheras jūra, rietumos — Moluku jūra. Ziemeļos Morotai šaurums to atdala no Morotai salas, dienvidos Obi šaurums — no Obi salām, bet dienvidrietumos Patinti šaurums — no Bačanu salām. Sala vulkāniskas izcelsmes, reljefs kalnains, augstākā virsotne ir Gamkonora (1635 m vjl) salas ziemeļdaļā. Biežas zemestrīces, vairāki aktīvi vulkāni (Dukono, Ibu, Gamkonora). Krasti stipri izroboti, daudz līču un pussalu. Piekrastē daudz mazāku saliņu un rifu.

Salu šķērso ekvators; tajā valda tropiskais klimats. Ainavā dominē tropiskie lietusmeži. Daudz endēmu augu un dzīvnieku sugu. Salas ziemeļaustrumos izveidots Akatadžaves-Lolobatas nacionālais parks.

## Vēsture
Mazapdzīvotā Halmahera (agrāk zināma arī kā **Džailolo**) jau ilgu laiku atradās Ternates un Tidores ietekmē, kas ir nelielas salas pie Halmaheras rietumu krasta. Pirms Nīderlandes Austrumindijas kompānijas kolonizēšanas arhipelāgā abās salās bija izveidojušies nozīmīgi sultanāti. Otrā pasaules kara laikā salu ieņēma japāņi, kas Kau līcī uzcēla militāro bāzi.

1999. un 2000. gadā sala bija asiņainu konfliktu vieta starp musulmaņiem un kristiešiem, kas bija izplatījušies no Ambonas salas. Šie konflikti prasīja tūkstošiem dzīvību.

## Iedzīvotāji
Kalnainā un tropu mežiem klātā Halmahera vēsturiski bijusi retāk apdzīvota, kā citas Indonēzijas salas. Salu apdzīvo vairākas tautas, kas lingvistiski pieder malajiešu-polinēziešu valodām salas dienviddaļā, bet ziemeļos — papuasu valodām. Ap 80% iedzīvotāju ir musulmaņi, bet 20% — kristieši.

## Atsauces

## Ārējās saites
Modris Sapuns

**Modris Sapuns** ir latviešu mākslinieks, autodidakts (naivists). Mākslinieku grupas *[[Talsu Krūmu mākslas grupa (Krūmisti)|Talsu Krūmu grupas]]* dalībnieks. Modra Sapuna gleznu un zīmējumu personāžs parasti ir lauku cilvēks darbos un ainavā. Glezno, zīmē ar tušu, darbojas autortehnikā.

Modra Sapuna darbi ir Latvijas Nacionālā mākslas muzeja, Latvijas Naivās mākslas muzeja un Talsu novada muzeja krājumos. Kopā ar Talsu Krūmu mākslas grupu mākslinieks ir pārstāvējis Latviju izstādēs ārzemēs. Žaņa Sūniņa prēmijas laureāts. Ģipkas luterāņu baznīcas altāri, galdu, kanceli rotā Modra Sapuna gleznojumi.

## Atsauces
KSI: In Real Life

***KSI: In Real Life*** ir 2023. gada britu dokumentālā filma, ko producējusi *[[Amazon Prime Video]]* un kurā galvenā uzmanība veltīta Anglijas *[[YouTube]]* satura veidotāja, repera un boksera KSI karjerai.

Dokumentālā filma izdota 2023. gada 26. janvārī, un to režisējis Veslijs Polits.
Archer (artilērijas sistēma)

thumb|250px|Šaušanas mācības
**Artilērijas sistēma ''Archer*** () ir [[Zviedrija|Zviedrijā]] izstrādāta un ražota [[pašgājējartilērija]]s sistēma. Sistēmas galvenā sastāvdaļa ir pilnībā automatizēta  L52 (52. kalibra) [[haubice]] un [[Protector RWS|M151 *Protector*]] tālvadības ieroču stacija, kas uzstādīta uz modificētas 6×6 [[šasija]]s no *Volvo* A30D visurgājēja [[artikulētais pašizgāzējs|artikulētā pašizgāzēja]]. Apkalpes un dzinēja nodalījums ir bruņots, un kabīne aprīkota ar ložu un šķembu izturīgiem logiem. Sistēmā ietilpst arī munīcijas papildināšanas transportlīdzeklis, atbalsta transportlīdzeklis, *Bonus* munīcija un [[M982 Excalibur|M982 *Excalibur*]] vadāmie šāviņi.

Tā lielā tālšāvība un izcilā manevrētspēja padara to ideāli piemērotu pretbateriju apšaudei.

Otra platforma, uz kuras plāno uzstādīt *Archer* artilērijas sistēmu, ir *Rheinmetall HX2* 8×8 (HX44M). [[Zviedrijas Bruņotie spēki]] 2023. gada septembrī pasūtīja 48 šādas sistēmas par 500 miljoniem ASV dolāru. Piegādes sākums plānots 2025. gadā. Sistēmā nav minētas nekādas izmaiņas, izņemot tās pielāgošanu citam transportlīdzeklim.

2008. gada novembrī Zviedrija un [[Norvēģija]] parakstīja sadarbības līgumu par 48 *Archer* artilērijas sistēmu izstrādi — 24 Zviedrijai un 24 Norvēģijai. Zviedrijas armija pirmās četras *Archer* izmēģinājuma sistēmas saņēma 2013. gada 23. septembrī, bet Norvēģijas valdība izstājās no projekta 2013. gada decembrī. Zviedrijas bruņoto spēku rīcībā ir 48 *Archer* artilērijas sistēmas.

2023. gada janvārī Zviedrija apņēmās sākt *Archer'' piegādes Ukrainai, lai tā atvairītu Krievijas iebrukumu.

2025. gada jūnijā Latvijas Republikas Aizsardzības ministrija parakstīja nodomu vēstuli ar Zviedriju par savstarpēju apņemšanos slēgt starpvaldību līgumu par 18 artilērijas sistēmas vienību piegādi Nacionālajiem bruņotajiem spēkiem.

## Atsauces

## Ārējās saites

* Swedish Defence Materiel Administration: ARCHER — Artillery system
* Swedish Artillery Regiment 
* BAE Systems in Sweden
*  A unique Forestry carrier conversion Article in mil.se
Nosferatu – nakts fantoms

**"Nosferatu — nakts fantoms"** () ir 1979. gada Rietumvācijas un Francijas šausmu filma, kuras režisors un scenārija autors ir Verners Hercogs. Filmā galvenās lomas atveido Klauss Kinskis, Izabella Adžanī un Bruno Gancs. Filmas darbība pamatā norisinās 19. gadsimta Vismārā un Transilvānijā un tas ir rīmeiks 1922. gada F. V. Murnava filmai "Nosferatu, šausmu simfonija", kas balstīta uz Brema Stokera 1897. gada grāmatu "Drakula". Pastāv divas filmas versijas, viena, kurā aktieri runā angļu valodā un otra, kurā tie runā vācu valodā.

Filma guva pozitīvus kritiķu vērtējumus un bija arī finansiāli veiksmīga. Šī bija otrā no kopumā piecām Hercoga filmām, kurā piedalījās Kinskis.

## Atsauces

## Ārējās saites
Brīnumainā aukle

**"Brīnumainā aukle"** () ir 2005. gada Apvienotās Karalistes, ASV un Francijas kopražojuma fantāzijas filma, kuras režisors ir Kērks Džonss. Filmā galvenās lomas atveido Emma Tompsone, Kolins Fērts, Tomass Sangsters, Kellija Makdonalda un Andžela Lensberija.

Filma stāsta par atraitņa Brauna septiņiem nejaukajiem bērniem, pie kuriem ierodas brīnumainā aukle Makfī.

Filmas "Brīnumainā aukle" pirmizrāde notika  un to izplatīja *[[Universal Pictures]]*. Filmas scenārija autore bija Tompsone, kas to balstīja uz Kristianas Brandas *Nurse Matilda* bērnu grāmatām. Filmas turpinājums "Brīnumainā aukle un lielais sprādziens" izlaists 2010. gadā.

## Atsauces

## Ārējās saites
Ziemeļmoluku

**Ziemeļmoluku** () ir Indonēzijas pirmās pakāpes administratīvā iedalījuma vienība. Izvietojusies valsts ziemeļaustrumos, aizņem Moluku salu ziemeļdaļu. Iekļauj Halmaheru, Sulas salas, Obi salas, Bačanu salas, Morotai un citas mazākas salas. Kopā province sastāv no 1474 salām, no kurām 89 ir apdzīvotas.

## Vēsture
Vēsturiski nozīmīgākie varas centri reģionā ir Ternates un Tidores salas, kas līdz pat 19. gadsimtam bija neatkarīgi sultanāti. Province izveidota 1999. gadā, nodalot to no Moluku provinces. Provinces faktiskā galvaspilsēta līdz 2010. gadam bija tās lielākā pilsēta Ternate; tagad provinces administrācija pārcēlusies uz jaunuzbūvēto galvaspilsētu Sofifi Halmaheras rietumu krastā.

## Ekonomika
Provinces ekonomika atkarīga no lauksaimniecības, zvejas un citu jūras produktu ieguves (kopra, muskatrieksti, krustnagliņas, rīsi u.c.). Attīstās kalnrūpniecība (zelts un niķelis).

## Iedzīvotāji
Ziemeļmoluku dzīvo 28 tautas, kas runā 37 valodās, kas savukārt sadalītas divās valodu grupās: austronēziešu valodas, kuru runātāji mīt Halmaheras centrālajā un austrumu daļā un papuasu valodas, kas izplatītas Halmaheras ziemeļu un rietumu daļā. Provincē oficiālā ir indonēziešu valoda, bet visizplatītākā saziņas valoda ir Ternates malajiešu valoda. Pēc konfesionālās piederības 74,5% ir musulmaņi, bet 25,0% — protestanti.

## Atsauces

## Ārējās saites
Sulas salas

**Sulas salas** () ir salu grupa Indonēzijā, Moluku arhipelāgā. Administratīvi ietilpst Ziemeļmoluku provincē, veido divus apriņķus — Sulas salas un Taliabu.

## Ģeogrāfija
Salas izvietojušās Indonēzijas austrumdaļā uz austrumiem no Sulavesi. Ziemeļos tās apskalo Moluku jūra, dienvidos — Bandas jūra, bet austrumos — Seramas jūra. Sastāv no trīs galvenajām salām — Taliabu (2986 km²), Manole (1257 km²), Sanana (533 km²) un ap 100 mazākām saliņām. Salas ir vulkāniskas izcelsmes, reljefā pauguraini līdzenumi un kalni; augstākā virsotne ir Lida Godo (1380 m vjl) Taliabu salā.

Salās valda tropiskais klimats. Ainavā dominē tropiskie lietusmeži.

## Atsauces

## Ārējās saites
Alfavila

**"Alfavila"** () ir 1965. gada Franču jaunā vilņa zinātniskās fantastikas *[[neo-noir]]* filma, kuras režisors un scenārija autors ir Žans Liks Godārs. Filmā galvenās lomas atveido Edijs Konstantins, Anna Karina, Akims Tamirofs un Hovards Vernons.

Filma stāsta par amerikāņu slepeno aģentu, kas ierodas totalitārajā kosmosa pilsētā Alfavilā, lai atrastu pazudušu personu un atbrīvotu pilsētu no tā tirāniskā valdnieka.

Filmas "Alfavila" pirmizrāde notika . Filma saņēma Zelta lāča balvu 15. Berlīnes Starptautiskajā kinofestivālā. Filmā apvienoti gan antiutopijas, gan *[[film noir]]* žanri. Filmā netiek izmantoti nekādi futūristiski rekvizīti, bet gan tā filmēta Parīzē, kur tās naksnīgās ielas kļuva par Alfavilas ielām.

## Atsauces

## Ārējās saites
Afganistānas Islāma Republika

**Afganistānas Islāma Republika** (, *Da Afġānistān Islāmī Jumhoryat*; , *Jumhūrī-yi Islāmī-yi Afġānistān*) bija valsts, kas no 2004. līdz 2021. gadam pārvaldīja Afganistānu. Tā tika dibināta 2004. gadā pēc ASV iebrukuma Afganistānā, pārņemot lielāko valsts daļu no talibu pārvaldītā Afganistānas Islāma Emirāta. Islāma Republika 2021. gadā augustā zaudēja kontroli pār lielāko daļu valsts teritorijas *Taliban* kaujiniekiem, galu galā zaudējot Kabulu 2021. gadā 15. augustā.

2021. gadā NATO karaspēkam atkāpjoties, talibi maijā sāka masīvu militāru ofensīvu, kas ļāva viņiem trīsarpus mēnešu laikā pārņemt kontroli pār valsti. Afganistānas Islāma Republikas bruņotie spēki ātri izjuka. Republikas institūcijas faktiski sabruka 2021. gada 15. augustā, kad *[[Taliban]]* spēki ienāca Kabulā un Afganistānas prezidents Ašrafs Gani aizbēga no valsts.

## Valsts pārvalde
Prezidentāla republika, ko pārvaldīja prezidents, valdība, Nacionālā asambleja un pašvaldību padomes.

Konstitūcija pieņemta 2004. gada janvārī.

### Parlaments
Divpalātu parlaments — Nacionālā asambleja — uzsāka darbu 2005. gada 19. decembrī pēc 2005. gada 18. septembrī notikušajām vēlēšanām. Vēlēšanu kandidātes sievietes bija apmēram 10% no kopējā kandidātu skaita un pateicoties kārtībai rezervēt vietas sievietēm deputātēm, sievietes ieguva 27,3% vietu apakšpalātā un gandrīz 30% vietu pašvaldību padomē. Vēlēšanu laikā nogalināja astoņus kandidātus un vairākus darbiniekus, kas iesaistīti vēlēšanu darbā. ES Vēlēšanu Novērošanas Misija ziņoja par pārkāpumiem un krāpšanu vairākās provincēs.

### Ārpolitika
Afganistāna Islāma Republika bija pievienojusies Dienvidāzijas reģionālās sadarbības asociācijai (SAARC). Attiecības ar ES balstījās uz partnerattiecību nolīgumu "Ieguldot jaunā ES — Afganistānas partnerībā", ko parakstīja 2005. gada 16. novembrī Strasbūrā.

## Skatīt arī
* Afganistānas nosaukums
* Afganistānas valsts vadītāji

## Atsauces
Obi salas

**Obi salas** () ir salu grupa Indonēzijā, Moluku arhipelāgā. Administratīvi ietilpst Ziemeļmoluku provincē, daļa no Dienvidhalmaheras apriņķa.

## Ģeogrāfija
Salas izvietojušās Indonēzijas austrumdaļā uz dienvidiem no Halmaheras. Dienvidos tās apskalo Seramas jūra, rietumos — Moluku jūra, bet ziemeļos Obi šaurums atdala no Bačanu salām un Halmaheras. Sastāv no vienas galvenās salas — Obi (2542 km²) un ap 40 mazākām salām, no kurām lielākās ir Bisa (174 km²) un Obilatu (65 km²). Salas ir vulkāniskas izcelsmes, reljefā pauguraini līdzenumi un kalni; augstākā virsotne ir 1611 m vjl Obi salā.

Salās valda tropiskais klimats. Ainavā dominē tropiskie lietusmeži.

## Iedzīvotāji
Visi Obi salu iedzīvotāji ir relatīvi neseni imigranti no vairākām tautām. Pārstāvēti galvenokārt Halmaheras etnosi (butoni, tobelo, ternati, tidori, bugi u.c.), kā arī makasarieši un javieši. Iedzīvotāji koncentrēti galvenokārt salu piekrastē, vidiene faktiski neapdzīvota. Galvenā nodarbe ir zveja un lauksaimniecība (kokosrieksti, muskatrieksti, krustnagliņas, pipari, rīsi u.c.).

## Atsauces

## Ārējās saites
Brīnumainā aukle un lielais sprādziens

**"Brīnumainā aukle un lielais sprādziens"** () ir 2010. gada fantāzijas filma, kuras režisore ir Sjūzana Vaita. Filmā galvenās lomas atveido Emma Tompsone, Megija Jillenhola, Eisa Baterfīlds, Rīss Ivanss, Reifs Fainss, Jūens Makgregors un Megija Smita. Tas ir turpinājums 2005. gada filmai "Brīnumainā aukle".

Filmas "Brīnumainā aukle un lielais sprādziens" pirmizrāde notika  un to izplatīja *[[Universal Pictures]]*. Filma nopelnīja 93,2 miljonus ASV dolāru pie 35 miljonu budžeta.

## Atsauces

## Ārējās saites
Vaiga sviedros

**"Vaiga sviedros"** () ir 2013. gada ASV asa sižeta kinokomēdija, kuras režisors ir Maikls Bejs. Filmā galvenās lomas atveido Marks Volbergs, Dveins Džonsons, Entonijs Mekijs, Tonijs Šelhubs un Eds Heriss.

Filma ir uz patiesiem notikumiem balstīts stāsts par bijušajiem kultūristiem un noziedzniekiem, kuri iesaistās nolaupīšanas un izspiešanas plānā, kas noiet greizi.

Filmas "Vaiga sviedros" pirmizrāde notika  un to izplatīja *[[Paramount Pictures]]*. Filma saņēma dalītas kritiķu atsauksmes, slavējot scenāriju, bet kritizējot vardarbību, režiju un vēsturisko neprecizitāti. Filma nopelnīja 86,2 miljonus ASV dolāru pie 22 miljonu budžeta.

## Atsauces

## Ārējās saites
Lodes pār Brodveju

**"Lodes pār Brodveju"** () ir 1994. gada ASV kinokomēdija, kuras režisors un viens no scenārija autoriem ir Vudijs Allens. Filmā galvenās lomas atveido Džims Brodbents, Džons Kjūsaks, Hārvijs Fairstīns, Čezs Palminteri, Mērija Luīza Pārkere, Robs Rainers, Dženifera Tillija, Treisija Ulmana, Džo Viterelli, Džeks Vordens un Daiena Vīsta.

1928. gadā Ņujorkā grūtībās nonākušais dramaturgs spiests savā jaunākajā izrādē iekļaut netalantīgo gangstera draudzeni, lai panāktu tās producēšanu.

Filmas "Lodes pār Brodveju" pirmizrāde notika  Venēcijas kinofestivālā. Filma guva lielus panākumus un tā nominēta septiņām Amerikas Kinoakadēmijas balvām, tostarp kategorijās "Labākais režisors", "Labākais oriģinālscenārijs", "Labākā aktrise otrā plāna lomā" (Vīsta un Tillija) un "Labākais aktieris otrā plāna lomā" (Palminteri). Vīsta par savu sniegumu saņēma "Labākās aktrises otrā plāna lomā" balvu. Vairāku kritiķu vērtējumā tā atzīta par vienu no gada labākajām filmām, kā arī par vienu no Allena labākajiem darbiem.

## Atsauces

## Ārējās saites
Čezs Palminteri

**Kalodžero Lorenco "Čezs" Palminteri** (, dzimis ) ir amerikāņu aktieris.

Vislabāk pazīstams ar lomām Roberta De Niro filmā "Bronksas stāsts" (*A Bronx Tale*, 1993), Vudija Allena filmā "Lodes pār Brodveju", par ko viņš nominēts Amerikas Kinoakadēmijas balvai kategorijā "Labākais aktieris otrā plāna lomā" un situāciju komēdijseriālā "Amerikāņu ģimenīte".

Piedalījies arī filmās "Parastie aizdomās turamie" (1995), ''Jade'' (1995), "Nakts Roksberijā" (1998), "Mazais Stjuarts" (1999), "Psihoanalīze gangsteru gaumē" (1999), "Bēgt neatskatoties" (*Running Scared*, 2006) un "Leģenda" (2015).

## Ārējās saites
Karalis Arturs. Leģenda par zobenu

**"Karalis Arturs. Leģenda par zobenu"** () ir 2017. gada ASV, Apvienotās Karalistes un Austrālijas kopražojuma episka piedzīvojumu filma, kuras režisors ir Gajs Ričijs. Filmā galvenās lomas atveido Čārlijs Hanems, Astrīda Beržesa-Frisbeja, Džaimens Ūnsū, Eidans Gilens, Džūds Lo un Ēriks Bana.

Filma balstīta uz leģendām par karali Arturu (Hanems) un tirānisko karali Vortigernu (Lo), kurš viņu cenšas nogalināt.

Filmas "Karalis Arturs. Leģenda par zobenu" pirmizrāde notika  un to izplatīja *[[Warner Bros. Pictures]]*. Filma nopelnīja tikai 148,7 miljonus ASV dolāru pie 175 miljonu budžeta, tādējādi radot *Warner Bros.* un *[[Village Roadshow Pictures]]* vairāk nekā 150 miljonu dolāru zaudējumus.

## Atsauces

## Ārējās saites
Ēģiptes dievi (filma)

**"Ēģiptes dievi"** () ir 2016. gada ASV un Austrālijas fantāzijas filma, kuras režisors ir Alekss Projass. Filmā galvenās lomas atveido Nikolajs Kosters-Valdau, Džerards Batlers, Brentons Tueitss, Čedviks Bouzmens, Elodi Janga, Kortnija Ītone, Rufuss Sjūels un Džefrijs Rašs.

Filma stāsta par mirstīgo ēģiptieti Beku, kurš ar Ēģiptes dieva Hora palīdzību dodas izglābt savu mūža mīlestību un pasauli no Seta.

Filmas "Ēģiptes dievi" pirmizrāde notika  un to izplatīja *[[Lionsgate]]*. Filma saņēma negatīvas kritiķu atsauksmes un bija finansiāli neveiksmīga, nopelnot 150,7 miljonus ASV dolāru pie 140 miljonu budžeta. Tā nominēta piecām Zelta avenes balvām.

## Atsauces

## Ārējās saites
Zagļu medības

**"Zagļu medības"** () ir 2018. gada ASV asa sižeta filma, kuras režisors ir Kristians Gadžgasts. Filmā galvenās lomas atveido Džerards Batlers, Pablo Šraibers, O'Šī Džeksons jaunākais un *[[50 Cent]]*.

Filma stāsta par Losandželosas apgabala šerifa elites vienību, kuriem ir jāaptur zagļi, kas plāno aplaupīt Federālo rezervju banku Losandželosas centrā.

Filmas "Zagļu medības" pirmizrāde notika . Filma saņēma dalītus kritiķu vērtējumus un nopelnīja 80 miljonus ASV dolāru pie 30 miljonu budžeta.

## Atsauces

## Ārējās saites
Priekšējais sānu-muguras kauls

thumb|right|270px|''ADL'' izvietojums (iekrāsots ar sarkanu).
**Priekšējais sānu-muguras kauls** (*Anterior dorso-laterale*) saīsinājumā (***ADL***) ir pāra bruņu plātnes, kas no labās un kreisās puses klāj antiarhu rumpja muguras puses priekšējo sānu daļu, un kopā ar citiem rumpja kauliem veido rumpja vidukļa kārbu, bet artrodirām veido plecu joslu. *ADL* mediāli robežojas antiarhiem ar priekšējo vidējo muguras kaulu (*AMD*), bet artrodirtām ar vidējo muguras kaulu (*MD*). Aizmugurē *ADL* robežojas ar pakaļējo sānu-muguras kaulu (*PDL*) vai atsevišķiem antiarhiem ar sānu jaukto kaulu (*MxL*). Aizmugurējā apakšējā stūrī tas var robežoties ar pakaļējo sānu kaulu (*PL*). Kaula apakšējā mala robežojas artrodirām ar priekšējo sānu kaulu (*AL*), bet antiarhiem ar priekšējo vēdera-sānu kaulu (*AVL*).

Priekšējā sānu-muguras kaula priekšpusē atrodas šarnīrveida savienojums ar galvas vairogu, caur ko galvas vairogs ir kustīgi savienots ar zivs ķermeni. Artrodirām šo savienojumu uz *ADL* nodrošina locītavas izaugums (*pr.gl.*), bet antiarhiem locītavas bedrīte (*f.art.*). Attiecīgi galvas vairoga sānu pakauša kauli (*Pn*) aprīkoti artrodirām ar locītavas bedrīti, bet antiarhiem ar locītavas izaugumu, kuri iekļaujas *ADL* šarnīrsavienojumu vietās, tādējādi nodrošinot galvas vairoga vertikālas kustības attiecībā pret pārējo ķermeni. Šarnīra savienojumu vietā notiek jūtīgo līniju pāreja no galvas vairoga uz ķermeni, un tādējādi pa *ADL* plātni uz ķermeņa aizmuguri iet zivs sānu līnija (*lcg*). Bez to artrodirām no šī paša šarnīrsavienojuma vietas slīpi uz augšu var iet arī muguras līnija (*dc*), kas caur *PDL* aiziet līdz vidējam muguras kaulam un turpinās uz tā.

Antiarhiem *ADL* augšējā daļa veido vidukļa kārbas muguras sienu, bet apakšējā daļa sānu sienu. Abas šīs daļas uz *ADL* var būt nodalītas ar muguras-sānu ribu (*dlr*), kas var izcelties lielākā vai mazākā mērā, vai arī neizcelties vispār. Leņķis starp šīm abām daļām var raksturot zivs ķermeņa saplacinātības pakāpi. Jo mazāks leņķis starp  šīm daļām, jo plakanāks ir zivs ķermenis.

Plātnes saaugšanas šuve ar citiem rumpja kauliem ir samērā plata un gluda. Augšējā un apakšējā sānu malas šuves atrodas uz kaula ārējās virsmas un tajās *ADL* plātnei no augšas uzguļ *AMD* (artrodirām *MD*), bet no apakšas *AVL* (artrodirām *AL*). Aizmugurējās sānu malas šuves atrodas uz kaula iekšējās malas, un tur *ADL* plātne uzguļ uz *MxL* vai *PDL* plātnes, bet aizmugurējais apakšējais stūris var uzgult *PL* plātnei. 

## Atsauces
Drū Gudens

**Endrū Melvins Gudens III** (; dzimis  Oklendā, Kalifornijas štatā) ir bijušais amerikāņu basketbolists, spēlēja spēka uzbrucēja pozīcijā. Savas karjeras laikā pārstāvējis 10 Nacionālās basketbola asociācijas (NBA) klubus. Pēc karjeras beigām D. Gudens ir sava pēdējā kluba Vašingtonas "Wizards" spēļu komentētājs.

D. Gudens ir dzimis jauktā ģimenē, jo viņa māte Ulle ir somiete, vecāki iepazinušies laikā, kad spēlētāja tēvs Endrū Gudens tur dzīvoja un profesionāli spēlēja basketbolu. Pēc vecāku šķiršanās dzīvojis kopā ar tēvu. 2014. gadā viņš mēģināja iegūt Somijas pilsonību, lai pārstāvētu tās basketbola izlasi 2014. gada FIBA kausā, tomēr plāns nerealizējās.

## Karjera
Pēc trim izcilām sezonām NCAA čempionātā Kanzasas Universitātē D. Gudens 2002. gada NBA draftā izraudzīts ar kopējo 4. numuru, nonākot Memfisas "Grizzlies". 2003. gada martā viņš kopā ar Gordanu Giričeku tika aizmainīts uz Orlando "Magic" pret Maiku Milleru, Raianu Hamfriju un divām nākotnes drafta izvēlēm. 2004. gada vasarā "Magic" aizmainīja D. Gudenu, Andersonu Varežau un Stīvu Hanteru uz Klīvlendas "Cavaliers" pret Toniju Betiju un divām nākotnes drafta izvēlēm. Spēlētājs noslēdza 3 gadu līgumu ar "Cavaliers", kas nodrošināja 23 miljonu dolāru atalgojumu.

2008. gada februārī "Cavaliers" aizmainīja D. Gudenu uz Čikāgas "Bulls" plašā trīs komandu maiņas darījumā, kas iekļāva kopā 11 spēlētājus. 2009. gada februārī aizmainīts uz Sakramento "Kings" maiņas darījumā, kurā bija iesaistīti 6 spēlētāji. D. Gudens izpirka līgumu no "Kings" un līdz sezonas beigām pievienojās Sanantonio "Spurs". 2009. gada vasarā noslēdza līgumu ar Dalasas "Mavericks", bet jau februārī tika aizmainīts uz Vašingtonas "Wizards" lielā maiņas darījumā, kurš iekļāva 7 spēlētājus un, nenospēlējot nevienu spēli "Wizards" sastāvā, pēc dažām dienām nokļuva Losandželosas "Clippers" cita liela darījuma, kas ietvēra 6 spēlētājus un trīs komandas ietvaros (ievērojamākais spēlētājs šajā maiņā bija Žīdrūns Ilgausks).

2010. gada jūlijā D. Gudens kā brīvais aģents noslēdza 5 gadu līgumu ar Milvoki "Bucks", kas paredzēja 32 miljonu dolāru lielu atalgojumu. 2013. gada vasarā komanda spēlētāju atbrīvoja no līguma saistībām. 2014. gada februārī viņš pievienojās Vašingtonas "Wizards", kur nospēlēja savas karjeras divas pēdējās sezonas, izbeidzot karjeru 2016. gadā pēc tam, kad "Wizards" spēlētājam nepiedāvāja jaunu līgumu.

2023. gadā D. Gudens ir Vašingtonas "Wizards" spēļu komentētājs, strādā *[[NBC]] Sports Washington*.

## Atsauces

## Ārējās saites
Obi

**Obi** () vai **Obira** ir sala Indonēzijā, Moluku arhipelāgā ietilpstošajā Obi salu grupas lielākā sala. Administratīvi ietilpst Ziemeļmoluku provincē, daļa no Dienvidhalmaheras apriņķa.

## Ģeogrāfija
Sala izvietojusies Indonēzijas austrumdaļā uz dienvidiem no Halmaheras. Dienvidos to apskalo Seramas jūra, rietumos — Moluku jūra, bet ziemeļos Obi šaurums atdala no Bačanu salām un Halmaheras. Sala ir vulkāniskas izcelsmes, reljefā pauguraini līdzenumi un kalni; augstākā virsotne ir 1611 m vjl salas vidienē.

Salā valda tropiskais klimats. Ainavā dominē tropiskie lietusmeži.

## Iedzīvotāji
Visi Obi iedzīvotāji ir relatīvi neseni imigranti no vairākām tautām. Pārstāvēti galvenokārt Halmaheras etnosi (butoni, tobelo, ternati, tidori, bugi u.c.), kā arī makasarieši un javieši. Iedzīvotāji koncentrēti galvenokārt salas piekrastē, vidiene faktiski neapdzīvota. Galvenā nodarbe ir zveja uun lauksaimniecība (kokosrieksti, muskatrieksti, krustnagliņas, pipari, rīsi u.c.).

## Atsauces

## Ārējās saites
Taliabu

**Taliabu** () ir sala Indonēzijā, Moluku arhipelāgam piederošajā Sulas salu grupā, tās lielākā sala. Administratīvi ietilpst Ziemeļmoluku provincē, kopā ar apkārtējām saliņām veido atsevišķu Taliabu apriņķi. Lielākā apdzīvotā vieta ir apriņķa centrs Bobona.

## Ģeogrāfija
Sala izvietojusies Indonēzijas austrumdaļā uz austrumiem no Sulavesi. Ziemeļos to apskalo Moluku jūra, dienvidos — Bandas jūra. Sala ir vulkāniskas izcelsmes, reljefā pauguraini līdzenumi un kalni; augstākā virsotne ir Lida Godo (1380 m vjl). Piekrastē vairākas mazākas saliņas. Salas vidienē izveidots Taliabu dabas rezervāts.

Salā valda tropiskais klimats. Ainavā dominē tropiskie lietusmeži.

## Atsauces

## Ārējās saites
Pērsijs Džeksons un Olimpieši: Zibens nolaupītājs

**"Pērsijs Džeksons un Olimpieši: Zibens nolaupītājs"** () ir 2010. gada Apvienotās Karalistes un ASV fantāzijas piedzīvojumu filma, kuras režisors ir Kriss Kolumbuss, bet scenārija autors ir Kreigs Titlejs. Filmas sižets veidots pēc Rika Riordana romāna "Zibens nolaupītājs" motīviem.

Galvenās lomas filmā atveido Logans Lermans (Pērsijs), Brendons Tī Džeksons (Glovers), Aleksandra Dadario (Annabete), Džeks Ābels (Lūks), Šons Bīns (Zevs), Pīrss Brosnans (Hīrons), Stīvs Kūgans (Aīds), Rosario Dosone (Persefone), Ketrina Kīnera (Sallija Džeksone), Kevins Makkids (Poseidons), Džo Pantoliano (Geibs) un Uma Tūrmane (Medūza).

Filma ir par pusdieviem, kuriem jāatrod Zeva zibens nolaupītāju, pirms dievu starpā sāksies karš. Filmas pirmizrāde notika 2010. gada 2. februārī Kanādā, ASV to sāka rādīt 2010. gada 12. februārī, bet Latvijā – 26. februārī. Filmu veidoja studijas *[[Fox 2000 Pictures]]*, *[[Dune Entertainment]]*, *[[1492 Pictures]]* un *[[Sunswept Entertainment]]*, ar tās izplatīšanu nodarbojās *[[20th Century Studios|20th Century Fox]]*. Tā nopelnīja 226,4 miljonus ASV dolāru pie 95 miljonu dolāru liela budžeta.

Filmas turpinājums izdots 2013. gadā.

## Atsauces

## Ārējās saites
Alise šeit vairs nedzīvo

**"Alise šeit vairs nedzīvo"** () ir 1974. gada ASV komēdijdrāmas filma, kuras režisors ir Mārtins Skorsēze. Filmā galvenās lomas atveido Elena Bērstina, Kriss Kristofersons, Alfreds Luters, Billijs Bušs, Daiena Lada, Viks Teibeks, Džodija Fostere un Hārvijs Keitels.

Filma stāsta par atraitni, kura labākas dzīves meklējumos kopā ar savu dēlu ceļo pa ASV dienvidrietumiem.

Filmas "Alise šeit vairs nedzīvo" pirmizrāde notika 1974. gada Kannu kinofestivālā, kur tā sacentās par Zelta palmas zaru. Pirmizrāde ASV notika  un to izplatīja *[[Warner Bros. Pictures]]*. Filma guva finansiālus panākumus, nopelnot 21 miljonu ASV dolāru pie 1,8 miljonu dolāru budžeta. Bērnstina par savu sniegumu saņēma Amerikas Kinoakadēmijas balvu kategorijā "Labākā aktrise galvenajā lomā". Filma nominēta arī kategorijā "Labākā aktrise otrā plāna lomā" (Lada) un "Labākais oriģinālscenārijs".

## Ārējās saites
Pain 1993

***Pain 1993*** ir Kanādas repera Dreika dziesma no viņa komerciālā miksteipa *[[Dark Lane Demo Tapes]]* (2020). Tajā piedalās amerikāņu reperis *[[Playboi Carti]]*.

## Komerciāls sniegums
Dziesma debitēja ASV *[[Billboard Tops|Billboard Hot 100]]* topa 7. vietā, kļūstot par Dreika 38. *Hot 100 top 10*, panākot Madonnu kā labākie topa vēsturē. *Playboi Carti* tas kļuva par viņa pirmo *top 10* ierakstu, pārspējot 2017. gada dziesmas "Magnolia" 29. vietu.
Kriss Kristofersons

**Kristofers Kristofersons** (; dzimis , miris ) bija amerikāņu aktieris un mūziķis. Sarakstījis tādas slavenas dziesmas, kā *[[Me and Bobby McGee]]*, *[[For the Good Times]]*, *[[Sunday Mornin' Comin' Down]]* un *[[Help Me Make It Through the Night]]*, kuras izpildījuši vairāki citi pazīstami dziedātāji.

1985. gadā apvienojies ar vairākiem citiem kantrimūzikas dziedātājiem Veilonu Dženingsu, Villiju Nelsonu un Džoniju Kešu, izveidojot grupu *[[The Highwaymen]]*.

Bijis arī pazīstams aktieris, piedaloties filmās "Pets Garets un Billijs Mazulis" (*Pat Garrett and Billy the Kid*, 1973), *[[Blume in Love]]* (1973), "Alise šeit vairs nedzīvo" (1974), "Zvaigzne ir dzimusi" (*A Star Is Born*, 1976) (saņēmis Zelta globusa balvu), "Konvojs" (*Convoy*, 1978), "Debesu vārti" (1980), "Laipni lūgts mājās" (*Welcome Home*, 1989), "Vientuļā zvaigzne" (*Lone Star*, 1996), "Asmens" (1998), "Asmens II" (2002), "" (2004) un "Trako krekls" (2005).

## Ārējās saites
Raganas laiks

**"Raganas laiks"** () ir 2011. gada ASV asa sižeta fantāzijas filma, kuras režisors ir Dominiks Sena. Filmā galvenās lomas atveido Nikolass Keidžs, Rons Pērlmans, Stīvens Kempbels Mūrs, Klēra Foja, Stīvens Greiems, Ulrihs Tomsens, Roberts Šīens un Kristofers Lī.

14. gadsimtā bruņinieki nogādā raganu uz klosteri, kur mūki veiks tai nāvessodu, lai atbrīvotu zemi no mēra.

Filmas "Raganas laiks" pirmizrāde notika  un to izplatīja *[[Relativity Media]]*. Filma saņēma galvenokārt negatīvas kritiķu atsauksmes.

## Atsauces

## Ārējās saites
Pērsijs Džeksons: Monstru jūra

**"Pērsijs Džeksons: Monstru jūra"** () ir 2013. gada Kanādas un ASV fantāzijas piedzīvojumu filma, kuras režisors ir Tors Freidentāls, bet scenārija autors ir Marks Gugenheims. Sižets veidots pēc Rika Riordana romāna "Monstru jūra" motīviem. Šis ir turpinājums 2010. gada filmai "Pērsijs Džeksons un Olimpieši: Zibens nolaupītājs".

Galvenās lomas filmā atveido Logans Lermans (Pērsijs), Brendons Tī Džeksons (Glovers), Aleksandra Dadario (Annabete), Džeks Ābels (Lūks), Duglass Smits (Taisons) un Stenlijs Tuči (Dionīss).

Filmā Pērsijs Džeksons un viņa draugi dodas Monstru jūrā, lai atgūtu Zelta aunādu un saglabātu burvju barjeru, kas atdala pusdievu nometni no cilvēku pasaules. Filmas pirmizrāde notika ASV 2013. gada 7. augustā, Latvijā to sāka rādīt 2013. gada 16. augustā. Filmu veidoja studijas *[[Fox 2000 Pictures]]*, *[[TSG Entertainment]]*, *[[Sunswept Entertainment]]* un *[[1492 Pictures]]*, ar tās izplatīšanu nodarbojās *[[20th Century Studios|20th Century Fox]]*. Tā nopelnīja 200,9 miljonus ASV dolāru pie 90 miljonu dolāru liela budžeta un saņēma dalītas kritiķu atsauksmes.

## Atsauces

## Ārējās saites
Bačanu salas

**Bačanu salas** () ir salu grupa Indonēzijā, Moluku arhipelāgā. Administratīvi ietilpst Ziemeļmoluku provincē, daļa no Dienvidhalmaheras apriņķa. Lielākā pilsēta ir apriņķa centrs Labuha. Vēsturiski salās līdz pat 19. gadsimta beigām pastāvēja neatkarīgs Bačanas sultanāts.

## Ģeogrāfija
Salas izvietojušās Indonēzijas austrumdaļā uz dienvidrietumiem no Halmaheras. Austrumos tās apskalo  Moluku jūra, dienvidos Obi šaurums atdala no Obi salām, bet Patinti šaurums austrumos — no Halmaheras. Sastāv no vienas galvenās salas — Bačanas (1900 km²) un ap 80 mazākām salām, no kurām lielākās ir Kasiruta (394 km²) un Mandioli (230 km²). Salas ir vulkāniskas izcelsmes, reljefā pauguraini līdzenumi un kalni; augstākā virsotne ir Batusibela (1611 m vjl) Bačanas salā.

Salās valda tropiskais klimats. Ainavā dominē tropiskie lietusmeži.

## Atsauces

## Ārējās saites
Bačana

**Bačana** () ir sala Indonēzijā, Moluku arhipelāgā ietilpstošo Bačanu salu grupas lielākā sala. Administratīvi ietilpst Ziemeļmoluku provincē, daļa no Dienvidhalmaheras apriņķa. Lielākā pilsēta ir apriņķa centrs Labuha. Vēsturiski salā līdz pat 19. gadsimta beigām pastāvēja neatkarīgs Bačanas sultanāts.

## Ģeogrāfija
Sala izvietojusies Indonēzijas austrumdaļā uz dienvidrietumiem no Halmaheras. Dienvidos Obi šaurums to atdala no Obi salām, bet Patinti šaurums austrumos — no Halmaheras. Rietumu piekrastē citas Bačanu grupas salas — Kasiruta, Mandioli, Obita un citas mazākas saliņas. Krasti stipri izroboti ar daudziem līčiem un pussalām. Sala ir vulkāniskas izcelsmes, reljefā pauguraini līdzenumi un kalni; augstākā virsotne ir Batusibela (1611 m vjl) salas dienviddaļā. Kalna apkārtnē izveidots Sibelas dabas rezervāts.

Salā valda tropiskais klimats. Ainavā dominē tropiskie lietusmeži.

## Atsauces

## Ārējās saites
Bothriolepis panderi

***Bothriolepis panderi*** ir devona bruņuzivju suga, kas dzīvoja galvenā devona lauka teritorijā frāna laikmetā, un kuru fosilijas atrastas Pļaviņu svītas Sņetogoras slāņos Sjasas upes krastos pie Moncevas ciema, Krievijā. Sugu aprakstīja krievu paleontologs Jozefs Lahuzens 1880. gadā. Sugas nosaukums dots par godu vācbaltiešu paleontologam Kristianam Panderam.

## Apraksts
Vidēja izmēra botriolepis, kura muguras bruņas garums ne mazāks par 125 mm. Galvas vairoga proporciju attiecība platums/garums ir 147. Vairoga priekšējā mala ir izliekta un daudz īsāka par aizmugurējo malu. Orbitālā atvere ir salīdzinoši neliela, īsa un plata (attiecība platums/garums ir 180). Priekšējais nepāra kauls (*Prm*) ir salīdzinoši plats (attiecība platums/garums ir 100). Tā aizmugurējā (orbitālā) mala nedaudz izliekta un ir būtiski īsāka par priekšējo malu. Rostrālais kauls (*rostrale*) divreiz platāks par garumu, un tam ir dziļš un īss nāsu izgriezums. Pineālais kauls (*Pi*) ir salīdzinoši plats ar ieliektām priekšējo un sānu malām, bet aizmugurējā mala ir gandrīz taisna. Plātnes centrā atrodas pineālā atvere. Pakauša kauls (*Nu*) ir salīdzinoši plats (attiecība garums/platums ir 61). Pakaļējie malas kauli (*Pmg*) ir garāki, nekā plati, to ārmala ir daudz garāka par mediālo malu.

Ķermeņa bruņas ir salīdzinoši platas, ar nedaudz piepaceltu muguras sienu. AMD ir mēreni plats (attiecība platums/garums ir 71). Tā priekšējā mala ir mēreni plata, 1,5 reizes īsāka par plātnes maksimālo platumu. Mediālais muguras ķīlis ir vāji attīstīts. AVL ir vidēji plats ar īsu subcefālo nodalījumu. Subcefālā nodalījuma priekšējais laterālais stūris atrodas pa vidu starp mediālo un laterālo malu. Krūšu spuras proksimālais segments ir salīdzinoši garš un tievs. Tā garums 5 reizes lielāks par platumu. Segmenta ārējā un iekšējā mala klāta ar dzelksnīšiem. Iekšējā malā dzelksnīši īsi, bet tie ir blīvi izvietoti un to ir daudz. Cd1 kauls ir vidēji liels (attiecība garums/platums ir ap 2,6). Ornamentējumu veido pauguriņi un īsi valnīši gan uz galvas vairoga, gan arī uz ķermeņa bruņām.

## Atsauces
Elena Bērstina

**Elena Bērstina** (; dzimusi  kā **Edna Reja Gilulija** (*Edna Rae Gillooly*)) ir amerikāņu aktrise. Bērstina ir to 24 aktieru vidū, kas saņēmuši trīs nozīmīgākās aktierspēles balvas: Amerikas Kinoakadēmijas balvu, ''Emmy'' balvu un ''Tony'' balvu.

24 gadu vecumā, 1957. gadā, uzsākusi savu Brodvejas karjeru. Drīz vien piedalījusies arī vairākos televīzijas seriālos. Par lomu Pītera Bogdanoviča filmā *[[The Last Picture Show]]* (1971) viņa nominēta Amerikas Kinoakadēmijas balvai kategorijā "Labākā aktrise otrā plāna lomā". Savukārt par lomu Viljama Frīdkina šausmu filmā "Sātana izdzinējs" (1973) Bērstina nominēta kategorijā "Labākā aktrise galvenajā lomā". Šo balvu viņa saņēma nākamajā gadā, attēlojot atraitni Mārtina Skorsēzes komēdijdrāmā "Alise šeit vairs nedzīvo" (1974). Vēl vienu Kinoakadēmijas balvas nomināciju saņēmusi par dalību Darena Aronovska filmā "Rekviēms sapnim" (2000). 1975. gadā viņa saņēma *Tony* balvu par izrādi *[[Same Time, Next Year]]*. Par lomu 1978. gada lugas filmas adaptācijā viņa saņēma Zelta globusa balvu.

Vēlāk piedalījusies filmās *[[Resurrection (1980. gada filma)|Resurrection]]* (1980), *[[How to Make an American Quilt]]* (1995), "Jardi" (*The Yards*, 2000), "Klūgu vīrs" (*The Wicker Man*, 2006), "Strūklaka" (2006), ''W.'' (2008), "Starp zvaigznēm" (2014), "Izvēles diena" (2014), "Adelainas gadi" (2015), "Lūsija debesīs" (2019), *[[Pieces of a Woman]]* (2020) un "Dīvāns mammai" (2023). Saņēmusi *Emmy* balvas par dalību seriālos *[[Law & Order: SVU]]* un *[[Political Animals]]*.

## Ārējās saites